สัปดาห์นี้ติดตามโควิทระลอกสามที่ดูน่ากังวลเพิ่มขึ้นหลังเริ่มพบผู้ติดเชื้อสายพันธุ์อินเดียและสายพันธุ์แอฟริกาใต้ในไทย/sentiment เชิงลบอาจเป็นจังหวะทยอยสะสมกลุ่มหุ้นที่ยังได้รับประโยชน์จาก reopening ในสหรัฐฯหรือยุโรป/ วันนี้คาด SET เกิด กรอบ
24 พฤษภาคม 2564

ผลกระทบโควิทต่อกลุ่มโรงงาน: บริษัท CCET ได้ปิดทำการโรงงาน แคลคอมพ์ อ.เขาย้อย จ.เพชรบุรี เป็นเวลา 14 วันตามประกาศของทางจังหวัดเพชรบุรี โดยทาง สสจ.เพชรบุรีได้ตรวจ SWAB เพื่อหาเชื้อโควิดคนงานกว่า 3 พันคนของโรงงานดังกล่าว ผลออกมาเป็นบวก 682 คน จากข่าวดังกล่าวคาดจะสร้าง sentiment เชิงลบระยะสั้นต่อหุ้นในกลุ่มโรงงานอิเล็กทรอนิกส์ ปิโตรฯ F&B และชิ้นส่วน แต่มองเป็นโอกาสทยอยสะสม เพราะต้องกักตัวพนักงานที่มีความเสี่ยง 14 วัน ส่งผลกระทบการผลิตในระยะสั้น แต่ด้วยคำสั่งซื้อโดยรวมยังคงเติบโตดีตามการฟื้นตัวของเศรษฐกิจโลก ทำให้คาดว่าจะมีการเร่งผลิตในระยะถัดไปเพื่อส่งมอบสินค้าตามความต้องการของลูกค้า
ผลกระทบโควิทต่อกลุ่มผลิตรถยนต์: ติดตามผลกระทบของโควิดระลอก 3 ต่อยอดขายรถยนต์ในประเทศ โดยสมาคมอุตสาหกรรมยานยนต์ หอการค้าญี่ปุ่น เปิดเผยยอดขายรถยนต์ในเดือนเมษายนว่า ทำได้แค่ 57,475 คัน ลดลงจากเดือนมีนาคม 22,425 คัน คิดเป็นลดลง 25% ขณะที่ศูนย์วิจัยกสิกรไทยคาดว่า การระบาดของโรคโควิด 19 ระลอก 3 จะส่งผลให้ยอดขายรถยนต์ในประเทศไตรมาส 2 ปี 2564 มีจำนวน 150,000-155,000 คัน ลดลงจาก 189,093 คัน ในไตรมาสแรก หรือหดตัว 18.0-20.7% แต่คาดจะฟื้นตัวดีขึ้นใน 2H21 หลังสถานการณ์ปรับตัวดีขึ้น สำหรับภาพรวมการผลิตรถยนต์รวมของไทยในปี 2564 คาดจะทำได้ไม่ต่ำกว่า 1.8 ล้านคัน หรือขยายตัวไม่น้อยกว่า 26.0% จากช่วงเดียวกันของปีที่แล้ว จากแรงหนุนของภาคการส่งออก
กลุ่มหุ้นอิงการท่องเที่ยวคาดจะค่อยๆเริ่มฟื้นตัว: ติดตามเกาะสมุยเตรียมเปิดรับนักท่องเที่ยวต่างชาติ 1 ก.ค. 64 พร้อมภูเก็ต หลังได้รับจัดสรรวัคซีนอีก 6 หมื่นโดส วางเงื่อนไข ต้องกักตัวในห้องพัก 3 วัน ใช้เส้นทาง ระบบปิด Samui Sealed Route Model พร้อมวางแผนเชื่อมเส้นทางเกาะพะงันเกาะเต่า หลังครบ 7 วัน ประเมินหุ้นที่จะได้รับประโยชน์จากธีมนี้คือ SPF BA และ RP เป็นต้น ติดตามการกลับมาเปิดประเทศรับนักท่องเที่ยวของยุโรป ซึ่งจะช่วยหนุนกิจกรรมในภาคบริการฟื้นตัวแข็งแกร่งจาก pent up demand สังเกตุได้จากตัวเลข Serviced PMI คาดการณ์ของยูโรโซนเดือน พ.ค. ที่ออกมา 52.3 จุด ดีกว่าคาดที่ 50.5 จุด มอง MINT จะได้ประโยชน์สูงสุดจากธีมนี้
กลุ่มสินค้าโภคภัณฑ์: หน่วยงานควบคุมด้านการเงินการคลังของประเทศจีน ประกาศเดินหน้าปราบปรามการขุดเหมืองและการเทรดเหรียญคริปโตฯในประเทศ ซึ่งคาดจะส่งผลทางอ้อมให้การใช้ไฟในจีนน้อยลง ส่งผลให้ราคาถ่านหินล่วงหน้าในประเทศ (ZCE Thermal coal) ร่วงลง 10% WoW ปิดที่ 822 หยวนต่อตันในสัปดาห์ที่ผ่านมา ซึ่งต้องติดตามดูว่าข่าวดังกล่าวจะส่งผลกระทบต่อราคาถ่านหินโลกหรือไม่ โดยล่าสุดราคาถ่านหิน New castle ยังทรงตัวในระดับสูงที่ 92 เหรียญต่อตัน ขณะที่ราคาหมูจีนปรับลงต่อเนื่องล่าสุดเหลือ 20 หยวนต่อ กก. ต่ำสุดในรอบ 2 ปี (ลงมาช่วงก่อน ASF แล้ว) คาดจะเป็น sentiment เชิงลบต่อการลงทุนในหุ้น CPF
FTSE and MSCI rebalance: ติดตามหุ้นที่จะถูกนำเข้า FTSE ซึ่งจะมีผลบังคับใช้ราคาปิดวันที่ 18 มิ.ย. ได้แก่ Large cap (เข้า    OR, SCGP), Small cap (เข้า KEX ออก THAI) และ Micro Cap (เข้า JR, NEX, NRF, RT, SA, SO) ในกรณีของ MSCI อาจเข้าซื้อ KBANK, DTAC ณ ราคาปิดวันที่ 27 พ.ค. เพราะทั้งสองตัวเป็นหุ้นที่ถูกคัดออกจาก MSCI ซึ่งคาดว่าราคาจะปรับตัวลงจาะ outflow แต่สุดท้ายจะฟื้นตัวหลังวัน effective 1 สัปดาห์ เพราะพื้นฐานไม่เปลี่ยน
มุมมองตลาดหุ้น/กลยุทธ์การลงทุน วันนี้คาด SET แกว่งในกรอบ 1540-1560 แนะ KCE , SCGP
หุ้นแนะนำ KCE (ราคาพื้นฐาน 80.00 บาท) คงมุมมองบวกทั้งในระยะสั้นและระยะยาว จากความต้องการ PCB ระดับสูงโดยกำลังการผลิตเต็มไปจนถึงเดือน พ.ย. 2021 ขณะที่ราคาทองแดงที่พุ่งสูงขึ้นกดดันต้นทุนการผลิตนั้นทางบริษัสามารถเจรจาขอขึ้นราคาขายและส่งผ่านราคาต้นทุนที่สูงขึ้นให้ลูกค้าแทนได้ นอกจากนี้ KCE เป็นอีกหนึ่งบริษัทที่เราคาดว่าจะยังสามารถทำกำไรเติบโตได้ทั้ง YoY และ QoQ ต่อใน 2Q21 SCGP (ราคาพื้นฐาน 62.00 บาท) รายได้ 1Q21 เพิ่มขึ้น 7.8% YoY, 38.8% QoQ หนุนจากรายได้ที่เติบโตและ GPM ที่ขยายตัวขึ้น เรายังคงมุมมองเชิงบวกจากความพยายามที่จะขยายธุรกิจผ่านการทำ M&A และการขยายกำลังการผลิตจากโครงการที่มีอยู่แล้ว
รายงานตัวเลขเศรษฐกิจ: 
วันจันทร์ติดตาม ไทย: ตัวเลขส่งออกนำเข้าและดุลการค้าเดือนเมษายน    
วันอังคารติดตาม ญี่ปุ่น: ตัวเลขเงินเฟ้อผู้บริโภคพื้นฐาน ยุโรป:ตัวเลข GDPQ1 เยอรมัน คาด -3.3% YoY, -1.7% QoQ/ ตัวเลขสำรวจสภาพเศรษฐกิจเยอรมันเดือนพฤษภาคม (Ifo Business Climate) สหรัฐฯ:ตัวเลขดัชนีราคาบ้านเดือนมีนาคม/ ตัวเลขยอดขายบ้านใหม่เดือนเมษายน 
วันพุธติดตาม สหรัฐฯ:รายงานสต๊อกน้ำมันดิบ 
วันพฤหัสติดตาม จีน: ตัวเลขกำไรภาคอุตสาหกรรม เดือนเมษายน สหรัฐฯ:ตัวเลข GDP 1Q21 ตลาดคาดที่ 6.5% QoQ/ ตัวเลขยอดสั่งซื้อสินค้าคงทนเดือนเมษายน 
วันศุกร์ติดตาม ญี่ปุ่น: ตัวเลขอัตราการว่างงานเดือนเมษายน ยุโรป: ตัวเลขยอดค้าปลีกของสเปน เดือนเมษายน สหรัฐฯ:ตัวเลขเงินเฟ้อพื้นฐาน Core PCE เดือนเมษายน ตลาดคาดที่ 2.4% YoY